section_heading: Povijest
paragraph_text: Početkom 1970-ih izgrađena je nova dvokolosječna pruga od Podgrađa do početka Višnjevca, a 1990. na drugoj liniji i pruga do sredine Vinkovačke ulice.<ref>Izložba Treska, mso.hr, preuzeto 17. prosinca 2016. Uslijedio je Domovinski rat i srpska opsada Osijeka koji su pogodili i osječki tramvajski sustav. Poginule su dvije vozačice tramvaja: Nezida Tojčić za upravljačem tramvaja i Marija Lacković tijekom povlačenja u sklonište. I drugi su djelatnici u tramvajskom prometu riskirali živote, kako bi sugrađanima omogućili prijevoz na željena odredišta. Radnici zaduženi za kontaktne vodove često su za vrijeme oglašene opasnosti popravljali vodove, kako bi nakon prestanka opasnosti tramvaji mogli prevesti putnike. Među metama granatiranja velikosrpskog agresora našla se i remiza, u kojoj je nekoliko tramvaja nepovratno uništeno. Zbog toga su noću preostala vozila izmještana po ulicama širom grada, gdje su bila relativno sigurnija.